又係㗎,呢個位係就中國金融政策嘅大方向、大框架提供義務顧問意見,既冇真金白銀喺市場投資,更談唔上有利益,佢接受任命前肯定研究過利益衝突等問題啦。佢任執行副會長嘅中國金融學會係人民銀行旗下一個組織,由人行行長周小川做會長,下設理事會,有好多中國金融界嘅要員做成員,任總尋日接受任命後,講明會利用自己喺香港監管金融嘅經驗,為內地金融工作提供意見,佢仲睇好二十年後人民幣有條件成為繼美元、歐元之後嘅第三種國際貨幣。
不過,中國金融學會會址喺北京,以後每次開會或舉辦研討會,任總難免要由香港飛上北京,佢啱啱hea咗兩個月,就趕喺二○一○年來臨前,拿拿聲投入呢份新工作,難怪佢早前話佢離開金管局之後,始終唔係好學到點hea住過日子啦!